Variants due to Graphical Similarity Evidencing a Bisection of 1QIsaa

ההבחנה בין שני חלקי מגילת ישעיהו (עמודות 1-27; 28-54) העסיקה חוקרים רבים, ואף הוצעו לה הסברים שונים. הטענה כי יש להבחין בין שני חלקי המגילה נסמכת על נימוקים שונים, ביניהם רווח בן שלוש שורות בסוף עמודה 27 במגילה, שיטות כתיב שונות בשני החלקים והבדל בשכיחותם של תיקוני סופרים והשמטת אותיות גרוניות. בהרצאה זו ברצוני להציע ראיה נוספת המאששת את תאוריית חלוקת המגילה, שבאופן מפתיע לא טופלה כראוי עד היום במחקר.

הטענה המרכזית של ההרצאה היא שניתן להבחין בפער בשכיחותם של חילופי אותיות מחמת דמיון גרפי בין שני החלקים במגילה. שכיחותם של חילופים אלו כפולה במחצית הראשונה של המגילה, ביחס לשכיחותם במחצית השנייה. החידוש המרכזי בדברים הוא בתרומתם לדיון שטרם הוכרע בקרב חוקרי המגילה – האם ישנה חלוקה דיכוטומית בין חציה הראשון של המגילה ובין חציה השני, או שאין להבדיל בין חלקיה וכי הפער ביניהם נוצר בשל חוסר עקביות של הסופר. ההרצאה מבססת את טענת החילוק, על ידי הצגת קריטריון חדש המצביע באופן ברור על פער בין החלקים.

ההרצאה תלווה בפירוט האותיות המתחלפות בין נוסח המסורה והמגילה, בשכיחותן ובניתוח פליאוגרפי של החילופים.